**BULL møte 26, 26. mai 2015 - Referat**

Tid: Tirsdag 26. mai 2015 kl. 13.00 – 16.00

Sted: Lindeberg senter (T-bane 1og 2 Ellingsrudåsen, gangavstand 30 m)

Til stede: Jon, Christian, Peter, Richard, Inge, Gustav, Sven Erik, Johan-Ditlef, Kjell, Kjetil, Magnus,

Hans Kristian, Solveig (ref)

Forfall: Rolf, Terje, Arvid, Unn, Susan, Steinar, Ragnhild

Dagsorden

|  |  |  |
| --- | --- | --- |
|  | *Sak* | *Oppfølging* |
| **1** | **Samtale med Raymond Johansen om byutvikling**  Kjell holdt en kort intro om BULL , og en presentasjon av de planlagte valgmøtene (pkt. 3 nedenfor.)  Raymond Johansen fortalte at *kommuneplanen* for Oslo vil bli vedtatt rett før valget, men hvis Ap vinner, vil de presentere en ny kommuneplan i januar 2016. Hovedutfordringene er hvordan takle veksten i forhold til klimamålene, at byen må vokse innenfra og ut, og de må få fart på boligbyggingen.  Gustav innledet om *ATP –spørsmål,* at det er bred enighet om målene, men ikke om virkemidlene. Blant temaene som ble drøftet var: Åsland stasjon, ny E18, ny T-banetunell, Oslopakke 3, bymiljøpakke, bompenger, bedre utnyttelse av kollektivkapasiteten i vest, elbil-sponsingen, regionale plangrep, en større Oslofjordby som også omfatter deler av Buskerud.  Jon innledet om *boligspørsmål* og at dette ikke er et tema i valgprogrammene. Diskusjonen dreiet seg om hvordan befolkningsprognosen er fundert, hvor mange boliger er det behov for, hvilke familietyper og eierformer, kvaliteten i og utenfor boligene, rimelige boliger, leie til eie, profesjonaliseringa av leieboligmarkedet, non-profit stiftelser, hvor skal det bygges og fortettes, hva slags plangrep er det behov for, tomtepolitikk. | Peter |
| **2** | **Referat BULL-møte 25 den 18. mars 2015**  Referatet ble godkjent uten merknader.  Magnus Boysen som nytt medlem ble ønsket velkommen.  BULL er nå en organisasjon med nr. 00914425301,  Bankkonto i Nordea: 6017 05 10383  **Forutsetningen for medlemskap er at det innbetales kr. 300 i sum kontingent og kaffekasse innen 24.06.15** | Alle følger opp! |
| **3** | **Status for og drøfting av valgmøtene i august**  Gustav orienterte om ATP-møtet 26. august, og Jon om boligmøtet som er felles med OAF 27. august. Invitasjonen til partiene må ha tydelige temaer så de kan sende rette person. SP må også inviteres. Fellesannonse utformes for begge møtene. Kasserer Inge ba om at det ble planlagt i forkant hvor mye penger som kan bli nødvendig til annonser, leie av lokaler etc | Styret mht invitasjon  ATP-gruppa møtet 26. august  Boliggruppa møtet 27. august |
| **4** | **Kort info om Trondheimseminaret 4. og 5. mai**  Hans Kristian refererte fra et hyggelig seminar, vel verd reisen. Opplevde at Trondheim mangler et skikkelig plangrep, det skal bygges på dyrka mark og satses på busstrafikk også på en tangent: Imponerende satsing på buss i Midtbyen, markant satsing på sykkel. Mangler drive i regionalt samarbeid, og planmiljøene er sterk sektorisert. Fin kvalitet i boligområder i Ranheim. St.Olavs hospital representerer et viktig byplangrep som kan bli forsterket når deler av universitetet flyttes ned til byen.  BULL Trondheim bør lage et referat, og BULL Oslo et litt utfordrende innlegg til Adresseavisen. | Hans Kristian med påfyll fra flere |
| **5** | **BULL-seminar i Oslo i 2016**  Vi må oppsummere lærdom fra de lange linjene bakover, men også peke på utfordringer og de lange linjer framover. Hvordan har virkemidlene endret seg, hva må skje for at Oslo skal bli en reell miljøby - hvordan organisere planleggingen hvis det blir en ekstrem vekstperiode? Utgangspunktet må være regional tenking, med klimavennlig perspektiv på både vekst og vern. Peters innspill kan være et utgangspunkt. Alle må spille inn/drodle fram tanker etter august-møtene. Arbeidet kan fortsette i de to gruppene, ATP og bolig, pluss Christian som bidragsyter mht. næringsliv og finansiering. Johan-Ditlef påtok seg å dra i gang arbeidet i en egen gruppe for å forberede Oslo-seminaret, bestående av ham, Peter, Magnus og Hans Kristian. Christian får også notatene som utveksles. | Peter, Johan-Ditlef, Magnus, Hans Kristian, Christian |
| **6** | **Bullby.net**  Presentasjon av bullby.net v/Gustav, dessverre med tekniske problemer. Brukere må begrenses til betalende medlemmer av Bull, brukerstatus kan variere med ulike nivåer av adgang Dvs. alle er bidragsytere, men med et skille mot hva som er offentlig tilgjengelig. Inntil videre er det redaksjonen som legger ut, Ragnhild forespørres om hun også kan bidra der. Gustav sender ut mail med passord til alle, med link til introduksjonsvideo. | Gustav, redaksjonsgruppa,  alle! |
| **7** | **BULL-møte 27 onsdag 17. juni kl. 13-17**  Vi begynner med befaring på områdeløft Haugerud.  Oppmøte ved Haugerud T-banestasjon, opp på brua, kl. 1300  Charlotte orienterte om arbeidet med å få til en områdesatsing etter en gjennomført forstudie som omfatter sosiokulturell stedsanalyse, medvirkningsopplegg, informasjonsverksted. Med mer.  Møtet fortsetter på Lindeberg senter kl. 1500, der vi går gjennom opplegget for august-møtene.  **Første BULL-møte etter ferien blir** **onsdag 10. september på Lindeberg der vi tar opp Oslo-seminaret.** | Inge og Jon  ATPgruppa og boliggruppa. |
| **8** | **Eventuelt**  Inge har orientert om arbeidet med Drammensboka på et møte i planavdelingen i KMdeptet, og kvittert for midlene vi fikk. Moderat interesse men mange frammøtte. |  |

Solveig Aaen

30. mai 2015